Lentvario herbas

Lentvario herbas – pagrindinis Lentvario miesto ir Lentvario seniūnijos (Trakų rajono savivaldybė) heraldinis simbolis. 

 Aprašas 

Raudoname herbinio skydo lauke trys auksiniai klevo lapai (išdėstymas 2:1).

 Simbolika 

Lentvariui miesto teisės suteiktos 1949 m., jis garsėjo kilimų fabriku, todėl  pradžioje herbe norėta pavaizduoti šėvą su siūlais, bet vėliau nutarta apsistoti ties klevo lapais, simbolizuojančiais gražias apylinkes. Grafų Tiškevičių parke, šalia dvaro rūmų, augo daug klevų.

 Istorija 

Lentvario herbas patvirtintas Lietuvos Prezidento 2001 m. gegužės 4 d. dekretu Nr. 1307. Etalono autorius – dailininkas Arvydas Každailis, parengęs 6 Lentvario herbo projektus.Lentvario miesto herbo sukūrimo istorija. 2014-06-23, Klevualeja.lt (tikrinta 2025-08-30).

 Šaltiniai 

Kategorija:Lentvaris
Kategorija:2001 m. patvirtinti Lietuvos gyvenviečių herbai
Kategorija:Trakų rajono savivaldybės gyvenviečių herbai
Kategorija:Lietuvos miestų herbai